Първенство на България по футбол
Първенството на България по футбол е български футболен турнир за определяне на Шампиона на България по футбол. Участие взимат всички официално регистрирани футболни отбори в България, разделени в отделни групи, разпределени на пет нива в структурата на първенството. В рамките на всяка група отборите играят срещу всички свои противници по два пъти на сезон – като домакин и като гост.

История 
Провеждането на турнир за определяне на шампиона на България започва през 1924 година. Тогава т. нар. Държавно първенство се играе на принципа на пряката елиминация, като отборите, имащи право да участват в нея, са първенците в съответните регионални групи.

През 1948 г. е взето решение за създаването на „А“ Републиканска футболна група като най-висша дивизия. През 1950 г. е създадено и второто ниво на българския футбол – „Б“ Републиканската футболна група. През 1959 г. официално са структурирани и ниските нива на първенството, начело с „В“ футболните групи. През 2016 г. имената и структурата на групите са променени съответно на Първа професионална футболна лига, Втора професионална футболна лига, Трета аматьорска футболна лига и Областни аматьорски футболни групи.

Създадената структура (с малки изменения през годините) съществува до 2000 г. Тогава експериментално е създадена Висша лига по футбол с 14 отбора, която заменя „А“ група, и Първа лига вместо „Б“ група. Тази структура обаче просъществува само три години – през 2003 г. отново е възстановена старата структура с „A“ Професионалната футболна група с 16 отбора на върха на пирамидата.

Структура 
Структурата на футболното първенство (наричана още и пирамида на първенството) представлява вертикалната подредба по нива на всички футболни групи, официално организирани от Българския футболен съюз, Професионалната футболна лига и Аматьорската футболна лига. Пирамидата дава образна представа за връзките между отделните нива (къде се класират отборите в челните места на всяка група и къде изпадат отборите в края на класиранията).

При настоящия формат българското първенство се състои от общо 66 групи, разпределени на 5 нива:

Шампион на България по футбол 
За шампион на България по футбол (държавен първенец) се обявява отбора, успял да спечели титлата в „A“ футболна група (групата на най-високо ниво в структурата на първенството).

Шампиони на страната през годините са били:

Хронология

Външни препратки 
 bulgarian-football.com  – актуална информация, резултати и класирания от всички нива на българския футбол
 Информационна система на Българския футболен съюз  – включва актуална информация, резултати и класирания от всички аматьорски групи (нива 3 – 5)

Източници и бележки 

Турнири по футбол в България